Kui ostjad soovisid aasta tagasi sõlmida eelkokkulepped notari kinnitusega, keeldus firma sellest, kirjutas üleeilne Äripäev. Artiklist selgub, et hinnatõusust polnud arendajaga juttu veel septembri lõpuski, nii jäi nördinud korteribroneerijatele mulje, et tegu oli ettekavatsetud  pettusega. «Hindu tõstetakse spetsiaalselt nii palju, et ostjad peavad loobuma. Siis maksab Arco Vara 15% tagasi, mille eest ta ehitas majad valmis, ja saab nüüd juba uute hindadega majad müüki panna,» vahendas majandusleht ühe tundmatuks jääda soovinud ostja kahtlusi.